Kui sa just ei kandideeri sekretäriks või  modelliks ning ei ole tõesti väga kena inimene, kellest on juhtumisi tehtud tõesti väga kenasid pilte, siis ära parem lisa fotot üldse. Omast tagasihoidlikust kogemusest erinevate inimeste CV-sid läbi vaadanuna võin öelda, et 90% CV-dest, millel on kandideerija pilt, jätab pilt kandidaadist halvema mulje kui inimene tegelikult on. Vähemalt pooled piltidest on nii jubedad, et ei teki mingit tahtmist kandidaati vestluselegi kutsuda. Keegi ei taha ju suhelda kirvemõrvari või Jabba the Hutt'iga. Sa ei pruugi olla minuga samal arvamusel, aga sulle makstakse suures osas ka ilusate silmade eest hoolimata sellest, mis tööle kandideerid (eriti kehtib see igasuguste juhtivate kohtade puhul).